10. ΣΥΝΤΑΚΤ. ΠΡΑΞΙΣ υπ’ αριθμ. 21 της 24/24 Φεβρ. 1945 Περί της συντακτικής και Νομοθετικής αρμοδιότητος του Ανωτάτου Άρχοντος και του Υπουργικού Συμβουλίου. Άρθρ.1.-Μέχρι της ενεργείας των εκλογών η νομοθετική εξουσία ασκείται υπό του Ανωτάτου Άρχοντος και του Υπουργικού Συμβουλίου κατά τας επομένας διατάξεις. Άρθρ.10.-1.Διά Δ/των προκαλουμένων υπό του Υπουργού της Δικαιοσύνης κανονισθήσονται τα της εκτελέσεως της παρούσης. 2.Η παρούσα Συντακτική Πράξις, ήτις υποβληθήσεται προς κύρωσιν εις την μέλλουσαν Βουλήν, ισχύει από της δημοσιεύσεώς της εις την Εφημερίδα της Κυβερνήσεως. Άρθρ.2.-1.Το Υπουργικόν Συμβούλιον δι’ αποφάσεως αυτού συνιστά 3μελή εξ Υπουργών Επιτροπήν, εις ην παραπέμπονται προς γνωμοδότησιν τα παρ’ εκάστου Υπουργού συντασσόμενα σχέδια Συντακτικών Πράξεων και Νόμων. Εις την 3μελή Επιτροπήν συμμετέχει απαραιτήτως ο Υπουργός της Δικαιοσύνης, παρίσταται δε κατά την συζήτησιν και ο Υπουργός, εις την αρμοδιότητα του οποίου υπάγεται το συζητούμενον σχέδιον. 2.Καθήκοντα γραμματέως εκτελεί εις Πάρεδρος του Συμβουλίου της Επικρατείας, αποσπώμενος δια πράξεως του Υπουργού της Δικαιοσύνης, μετά σύμφωνον γνώμην του Συμβουλίου της Επικρατείας. 3.Το σχέδιον συνοδεύεται υπό αιτιολογικής εκθέσεως, ήτις εξηγεί την ανάγκην της λήψεως του νομοθετικού μέτρου. Προκειμένου περί τροποποιήσεως υφισταμένης διατάξεως, η αιτιολογική έκθεσις περιέχει και το κείμενον της τροποποιουμένης διατάξεως. 4.Προκειμένου περί νομοσχεδίων συνεπαγομένων επιβάρυνσιν του προϋπολογισμού ή δι’ ων επιβάλλεται νέα φορολογία ή τροποποιείται η υφισταμένη, το νομοσχέδιον συνοδεύεται δι’ εκθέσεως του αρμοδίου Υπουργείου ως και του Υπουργείου των Οικονομικών, βεβαιούσης την ανάγκην της αναλήψεως της νέας δαπάνης ή την επιβολήν ή τροποποίησιν της φορολογίας. 5.Προκειμένου περί νομοσχεδίων περί απονομής συντάξεως ή περί τροποποιήσεως των περί συντάξεων νόμων, προκαλείται προς την υποβολής εις την 3μελή επιτροπήν γνωμοδότησις του Ελεγκτικού Συνεδρίου. 6.Η τροποποίησις κειμένων ήδη διατάξεων γίνεται ανασυγχωνευομένης της διατάξεως ταύτης εις νέον κείμενον. 7.Ο νόμος δεν δύνανται να περιέχη διατάξεις ασχέτους προς το κύριον περιεχόμενόν του. Άρθρ.3.-1.Η κατά το προηγούμενον άρθρον Επιτροπή συνέρχεται προς συνεδρίασιν άπαξ τουλάχιστον της εβδομάδος ή εκτάκτως, οσάκις ήθελεν ζητήση την σύγκλησιν ταύτης ο Πρόεδρος της Κυβερνήσεως ή εν μέλος αυτής. Των συνεδριάσεων της Επιτροπής τηρούνται πρακτικά ενώπιον της Επιτροπής δικαιούνται να παρίστανται και ανώτατοι υπάλληλοι κατά πρόσκλησιν της Επιτροπής ή μέλους αυτής. Σελ. 212 2.Η Επιτροπή εξετάζει τα σχέδια από ουσιαστικής απόψεως και διατυπώνει τας παρατηρήσεις της. Εν διαφωνία των μελών αυτής έκαστον τούτων διατυπώνει τας ιδίας αυτού αντιλήψεις. 3.Εφ’ εκάστου σχεδίου συντάσσεται έκθεσις, ήτις υπογραφόμενη υπό των μελών της Επιτροπής αποστέλλεται μετά του σχεδίου εις το Υπουργικόν Συμβούλιον δια του Γραμματέως αυτού, μερίμνη του οποίου συντάσσεται η ημερησία διάταξις του Υπουργικού Συμβουλίου. Άρθρ.4.-1.Ο Πρόεδρος της Κυβερνήσεως δικαιούνται ν’ αποσύρη ωρισμένον Νομοσχέδιον ή να αναβάλη την συζήτησιν αυτού. Άρθρ.5.-1.Ο εγκριθείς υπό του Υπουργικού Συμβουλίου Νόμος ή Συντακτική Πράξις αποστέλλεται δια του Γραμματέως του Υπουργικού Συμβουλίου προς κύρωσιν εις τον Ανώτατον Άρχοντα. Άρθρ.6.-1.Μετά την κύρωσιν του Νόμου ή της συντακτικής Πράξεως υπό του Ανωτάτου Άρχοντος, επιτίθεται η Μεγάλη του Κράτους Σφραγίς υπό του Υπουργού της Δικαιοσύνης, πιστόν δ’ αντίγραφον ταύτης αποστέλλεται υπό της Γραμματείας του Υπουργικού Συμβουλίου εις την Εφημερίδα της Κυβερνήσεως προς δημοσίευσιν. 2.Τα πρωτότυπα των Συντακτικών Πράξεων και Νόμων φυλάσσονται εν ιδιαιτέρα θήκη εν τω Υπουργείω της Δικαιοσύνης όπου τηρείται και ειδικόν μητρώον των Συντακτικών Πράξεων και Νόμων ως και ειδικός φάκελλος δι’ έκαστον δημοσιευόμενον Νομοθέτημα. Άρθρ.7.-(Αι συντακτικαί Πράξεις και οι Νόμοι υποβληθήσονται προς κύρωσιν εις την μέλλουσαν Βουλήν). Το άρθρο 7 ηκυρώθη αφ’ ης ίσχυσε δια του Ψηφίσματος της 16/27 Απριλίου 1952 (κατ. αριθ. Άρθρ.8-(Ηκυρώθη αφ’ ης ίσχυσε και θεωρείται μηδέποτε υπάρξαν δια της Συντ. Πράξ. 70/1945. Βλ. όμως και Συντ. Πράξ. 100/1946, (κατωτ. θέμα γ΄). Άρθρ.9.-Δι’ αποφάσεως του Υπουργού της Δικαιοσύνης συνιστάται Επιτροπή ήτις θέλει μελετήση και προτείνη τα του τρόπου της εκκαθαρίσεως της νομοθεσίας της περιόδου της ξενικής Κατοχής. 1.Η.β.10 Νομοθετικές Εξουσιοδοτήσεις 